CELEX: 32009R0124
Language: el
Date: 2009-02-10 00:00:00
Title: Κανονισμός (ΕΚ) αριθ. 124/2009 της Επιτροπής, της 10ης Φεβρουαρίου 2009 , σχετικά με τον καθορισμό ανώτατων ορίων για την παρουσία κοκκιδιοστατικών ή ιστομοναδοστατικών στα τρόφιμα ως αποτέλεσμα της αναπόφευκτης μεταφοράς των εν λόγω ουσιών σε μη στοχευόμενες ζωοτροφές (Κείμενο που παρουσιάζει ενδιαφέρον για τον ΕΟΧ)

11.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 40/7
            
         
      ΚΑΝΟΝΙΣΜΌΣ (ΕΚ) αριθ. 124/2009 ΤΗΣ ΕΠΙΤΡΟΠΉΣ
   
   της 10ης Φεβρουαρίου 2009
   σχετικά με τον καθορισμό ανώτατων ορίων για την παρουσία κοκκιδιοστατικών ή ιστομοναδοστατικών στα τρόφιμα ως αποτέλεσμα της αναπόφευκτης μεταφοράς των εν λόγω ουσιών σε μη στοχευόμενες ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Τα κοκκιδιοστατικά και τα ιστομοναδοστατικά είναι ουσίες που προορίζονται για την εξόντωση ή την παρεμπόδιση της ανάπτυξης πρωτόζωων, τα οποία είναι δυνατόν, μεταξύ άλλων, να επιτρέπεται να χρησιμοποιούνται ως πρόσθετες ύλες ζωοτροφών σύμφωνα με τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (2). Στις άδειες των κοκκιδιοστατικών και των ιστομοναδοστατικών ως πρόσθετων υλών σε ζωοτροφές καθορίζονται συγκεκριμένοι όροι χρήσης, όπως τα στοχευόμενα ζωικά είδη ή οι κατηγορίες για τις οποίες προορίζονται οι πρόσθετες ύλες.
            
         
               (2)
            
            
               Οι υπεύθυνοι των επιχειρήσεων ζωοτροφών ενδέχεται να παράγουν μεγάλο φάσμα ζωοτροφών εντός μίας εγκατάστασης και διαφορετικά είδη προϊόντων ενδέχεται να πρέπει να παρασκευάζονται διαδοχικά στην ίδια γραμμή παραγωγής. Είναι δυνατόν να παραμείνουν αναπόφευκτα ίχνη ενός προϊόντος στη γραμμή παραγωγής και να καταλήξουν στην έναρξη της παραγωγής άλλου προϊόντος διατροφής των ζώων. Η μεταπήδηση αυτή από μια παρτίδα παραγωγής σε άλλη αποκαλείται «μεταφορά» ή «διασταυρούμενη μόλυνση» και ενδέχεται να προκύψει, παραδείγματος χάριν, στην περίπτωση που τα κοκκιδιοστατικά ή τα ιστομοναδοστατικά χρησιμοποιούνται ως εγκεκριμένες πρόσθετες ύλες ζωοτροφών. Αυτό μπορεί να οδηγήσει σε επιμόλυνση των ζωοτροφών που παράγονται στη συνέχεια εξαιτίας της παρουσίας τεχνικώς αναπόφευκτων ιχνών των εν λόγω ουσιών σε μη «στοχευόμενες ζωοτροφές», δηλαδή σε ζωοτροφές για τις οποίες δεν επιτρέπεται η χρήση κοκκιδιοστατικών ή ιστομοναδοστατικών, όπως οι ζωοτροφές που προορίζονται για ζωικά είδη ή κατηγορίες που δεν προβλέπονται στην άδεια της εν λόγω πρόσθετης ύλης. Αυτή η αναπόφευκτη διασταυρούμενη μόλυνση μπορεί να προκύψει σε όλα τα στάδια της παραγωγής και επεξεργασίας των ζωοτροφών αλλά και στο στάδιο της αποθήκευσης και της μεταφοράς τους.
            
         
               (3)
            
            
               Για να αποτραπεί η έγκριση από τα κράτη μέλη εθνικών κανόνων για την αντιμετώπιση του προβλήματος της αναπόφευκτης μεταφοράς εγκεκριμένων κοκκιδιοστατικών ή ιστομοναδοστατικών σε μη στοχευόμενες ζωοτροφές και της συνακόλουθης παρουσίας τους σε τρόφιμα που αποτελούν παράγωγα αυτών, γεγονός που θα παρεμπόδιζε τη λειτουργία της εσωτερικής αγοράς, είναι αναγκαίο να θεσπιστούν εναρμονισμένοι κοινοτικοί κανόνες για το θέμα αυτό.
            
         
               (4)
            
            
               Οι δραστικές ουσίες που περιέχονται σε εγκεκριμένα κοκκιδιοστατικά και ιστομοναδοστατικά και αποτελούν αντικείμενο αναπόφευκτης μεταφοράς σε μη στοχευόμενες ζωοτροφές θεωρούνται ανεπιθύμητες ουσίες στις ζωοτροφές υπό την έννοια της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου (3) και η παρουσία τους δεν πρέπει να θέτει σε κίνδυνο την υγεία των ζώων, την υγεία των ανθρώπων ή το περιβάλλον. Επομένως, θεσπίζονται ανώτατα όρια για τις εν λόγω ουσίες στις ζωοτροφές με την οδηγία 2009/8/ΕΚ της Επιτροπής (4) για την τροποποίηση του παραρτήματος Ι της οδηγίας 2002/32/ΕΚ.
            
         
               (5)
            
            
               Το φαινόμενο της αναπόφευκτης μεταφοράς κοκκιδιοστατικών και ιστομοναδοστατικών σε μη στοχευόμενες ζωοτροφές, ακόμα και κάτω από τα ανώτατα όρια που ορίζονται στην οδηγία 2002/32/ΕΚ, μπορεί να οδηγήσει στην παρουσία καταλοίπων των εν λόγω ουσιών σε τρόφιμα ζωικής προέλευσης. Επομένως, για να προστατευθεί η δημόσια υγεία και, εφόσον δεν καθορίζεται ανώτατο όριο καταλοίπων (ΑΟΚ) για το συγκεκριμένο τρόφιμο στο πλαίσιο του κανονισμού (ΕΟΚ) αριθ. 2377/90, της 26 Ιουνίου 1990, για τη θέσπιση κοινοτικής διαδικασίας για τον καθορισμό ανωτάτων ορίων καταλοίπων φαρμάκων στα τρόφιμα ζωικής προέλευσης (5) ή στο πλαίσιο του κανονισμού (ΕΚ) αριθ. 1831/2003, πρέπει να καθοριστούν ανώτατες τιμές ανοχής για την παρουσία δραστικών ουσιών που περιέχονται στα κοκκιδιοστατικά και τα ιστομοναδοστατικά στα τρόφιμα ζωικής προέλευσης που προέρχονται από μη στοχευόμενες ζωοτροφές, στο πλαίσιο του κανονισμού (ΕΟΚ) αριθ. 315/93 για τη θέσπιση κοινοτικών διαδικασιών για τις προσμείξεις των τροφίμων.
            
         
               (6)
            
            
               Κατόπιν αιτήματος της Επιτροπής, η Ευρωπαϊκή Αρχή για την Ασφάλεια των Τροφίμων («η Αρχή») εξέδωσε διάφορες γνώμες (6) σχετικά με τους κινδύνους για την υγεία των ζώων και τη δημόσια υγεία που συνεπάγεται η αναπόφευκτη μεταφορά σε μη στοχευόμενες ζωοτροφές κοκκιδιοστατικών ή ιστομοναδοστατικών που έχουν εγκριθεί ως πρόσθετες ύλες. Για κάθε κοκκιδιοστατικό ή ιστομοναδοστατικό εγκεκριμένο ως πρόσθετη ύλη ζωοτροφών, η αξιολόγηση της Αρχής έλαβε υπόψη υποθετικά ποσοστά μεταφοράς 2 %, 5 % και 10 % από ζωοτροφές που παράγονται με τη μέγιστη εγκεκριμένη δόση κοκκιδιοστατικών ή ιστομοναδοστατικών στις εν συνεχεία παραγόμενες μη στοχευόμενες ζωοτροφές.
            
         
               (7)
            
            
               Δεδομένων των συμπερασμάτων των επί μέρους επιστημονικών γνωμών, μπορεί να υποστηριχθεί ότι, γενικά, η Αρχή κατέληξε στο συμπέρασμα ότι η παρουσία των κοκκιδιοστατικών ή των ιστομοναδοστατικών που έχουν εγκριθεί ως πρόσθετες ύλες ζωοτροφών σε μη στοχευόμενες ζωοτροφές σε επίπεδα που αποτελούν συνέπεια αναπόφευκτης μεταφοράς και λαμβανομένων υπόψη όλων των μέτρων πρόληψης, είναι απίθανο να προκύψουν ανεπιθύμητα αποτελέσματα για την υγεία των ζώων ενώ και ο κίνδυνος για την υγεία των καταναλωτών από την πρόσληψη καταλοίπων που περιέχονται σε προϊόντα ζωικής προέλευσης που έχουν εκτεθεί σε διασταυρούμενη μόλυνση ζωοτροφών είναι αμελητέος.
            
         
               (8)
            
            
               Με βάση τις γνώμες της Αρχής και τις διαφορετικές υφιστάμενες προσεγγίσεις που εφαρμόζονται στα κράτη μέλη για την αντιμετώπιση της αναπόφευκτης διασταυρούμενης μόλυνσης, προτείνεται να καθοριστούν ανώτατες τιμές για τα τρόφιμα σύμφωνα με τα παραρτήματα του εν λόγω κανονισμού, ώστε να διασφαλίζεται η σωστή λειτουργία της εσωτερικής αγοράς και να προστατεύεται η δημόσια υγεία. Οι διατάξεις που προβλέπονται στο παράρτημα πρέπει να αναθεωρηθούν το αργότερο έως την 1η Ιουλίου 2011 για να ληφθούν υπόψη οι εξελίξεις των επιστημονικών και τεχνικών γνώσεων.
            
         
               (9)
            
            
               Οι ανώτατες τιμές που καθορίζονται στο παράρτημα του παρόντος κανονισμού πρέπει να προσαρμόζονται συνεχώς στις αλλαγές των ανώτατων ορίων καταλοίπων (ΑΟΚ) που έχουν καθοριστεί για τα συγκεκριμένα τρόφιμα στο πλαίσιο του κανονισμού (ΕΟΚ) αριθ. 2377/90 για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης ή στο πλαίσιο του κανονισμού (ΕΚ) αριθ. 1831/2003. Επειδή ενδέχεται να μεσολαβήσει ένα χρονικό διάστημα μεταξύ των τροποποιήσεων αυτών και της επακόλουθης προσαρμογής στα ανώτατα όρια που καθορίζονται στο παράρτημα του παρόντος κανονισμού, ο κανονισμός πρέπει να θεωρείται ότι δεν θίγει τα ανώτατα όρια καταλοίπων των κοκκιδιοστατικών ή των ιστομοναδοστατικών που καθορίζονται στο πλαίσιο του κανονισμού (ΕΟΚ) αριθ. 2377/90 ή στο πλαίσιο του κανονισμού (ΕΚ) αριθ. 1831/2003.
            
         
               (10)
            
            
               Εξαιτίας του γεγονότος ότι η αναπόφευκτη μεταφορά κοκκιδιοστατικών ή ιστομοναδοστατικών σε μη στοχευόμενες ζωοτροφές μπορεί να έχει ως αποτέλεσμα την παρουσία των εν λόγω ουσιών ως επιμολυντών σε παράγωγα τρόφιμα, κρίνεται κατάλληλο να ληφθεί μια σφαιρική και ολοκληρωμένη προσέγγιση για την αντιμετώπιση του ζητήματος με την ταυτόχρονη έκδοση και εφαρμογή του παρόντος κανονισμού και της οδηγίας 2009/8/ΕΚ για τη θέσπιση ανώτατων ορίων για την αναπόφευκτη μεταφορά κοκκιδιοστατικών ή ιστομοναδοστατικών σε μη στοχευόμενες ζωοτροφές.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
   Άρθρο 1
   1.   Τα τρόφιμα που παρατίθενται στο παράρτημα του παρόντος κανονισμού δεν διατίθενται στην αγορά όταν περιέχουν έναν από τους επιμολυντές που παρατίθενται στο παράρτημα σε επίπεδο που υπερβαίνει το ανώτατο όριο που καθορίζεται στο παράρτημα.
   Στην περίπτωση ανίχνευσης σημαντικής ποσότητας καταλοίπου που δεν υπερβαίνει το ανώτατο όριο που καθορίζεται στο παράρτημα, είναι σκόπιμο η αρμόδια αρχή να διενεργήσει έρευνες για να επιβεβαιώσει ότι η παρουσία του καταλοίπου οφείλεται σε αναπόφευκτη μεταφορά στις ζωοτροφές και όχι σε παράνομη χορήγηση κοκκιδιοστατικού ή ιστομοναδοστατικού.
   Τα τρόφιμα που συμμορφώνονται προς τα ανώτατα όρια που παρατίθενται στο παράρτημα δεν αναμειγνύονται με τρόφιμα τα οποία υπερβαίνουν τα εν λόγω ανώτατα όρια.
   2.   Όταν εφαρμόζονται τα ανώτατα όρια που παρατίθενται στο παράρτημα του παρόντος κανονισμού σε τρόφιμα τα οποία είναι ξηρά, αραιωμένα, μεταποιημένα ή αποτελούμενα από περισσότερα του ενός συστατικά, λαμβάνονται υπόψη οι αλλαγές που προκαλούνται στη συγκέντρωση του επιμολυντή εξαιτίας της αποξήρανσης, της αραίωσης ή της μεταποίησης, καθώς και η σχετική αναλογία των συστατικών στο προϊόν.
   3.   Τα ανώτατα όρια που καθορίζονται στο παράρτημα του παρόντος κανονισμού δεν θίγουν τις διατάξεις και τα ΑΟΚ που καθορίζονται στον κανονισμό (ΕΟΚ) αριθ. 2377/90 και τα ΑΟΚ που καθορίζονται στον κανονισμό (ΕΚ) αριθ. 1831/2003.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2009.
   
      Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.1993, σ. 1.
   
      (2)  ΕΕ L 268 της 18.10.2003, σ. 29.
   
      (3)  ΕΕ L 140 της 30.5.2002, σ. 10.
   
      (4)  Βλ. σελίδα 19 της παρούσας Επίσημης Εφημερίδας.
   
      (5)  ΕΕ L 224 της 18.8.1990, σ. 1.
   
      (6)  Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία λασαλοσίδη η οποία έχει εγκριθεί για χρήση ως πρόσθετο ζωοτροφών, The EFSA Journal (2007) 553, 1-46.
   http://www.efsa.europa.eu/cs/BlobServer/Scientific_Opinion/CONTAM_ej553_lasalocid_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία ναρασίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2007)552, 1-35.
   http://www.efsa.europa.eu/cs/BlobServer/Scientific_Opinion/CONTAM_ej552_narasin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία μαδουραμικίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 594, 1-30.
   http://www.efsa.europa.eu/cs/BlobServer/Scientific_Opinion/contam_op_ej594_maduramicin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία σεμπουραμικίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 593, 1-27.
   http://www.efsa.europa.eu/cs/BlobServer/Scientific_Opinion/contam_op_ej593_semduramicin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία σαλινομυκίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 591, 1-38.
   http://www.efsa.europa.eu/cs/BlobServer/Scientific_Opinion/contam_op_ej591_salinomycin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία μονενσίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 592, 1-40.
   http://www.efsa.europa.eu/cs/BlobServer/Scientific_Opinion/contam_op_ej592_monensin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία υδροβρωμική αλοφουγινόνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 657, 1-31.
   http://www.efsa.europa.eu/cs/BlobServer/Scientific_Opinion/contam_op_ej657_halofuginone_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία δεκοκινάτη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 656, 1-26.
   http://www.efsa.europa.eu/cs/BlobServer/Scientific_Opinion/contam_op_ej656_decoquinate_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία ρομπενιδίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 655, 1-29.
   http://www.efsa.europa.eu/cs/BlobServer/Scientific_Opinion/contam_op_ej655_robenidine_en,0.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία νικαρβαζίνη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 690, 1-34.
   http://www.efsa.europa.eu/cs/BlobServer/Scientific_Opinion/contam_op_ej690_nicarbazin_en.pdf?ssbinary=true
   Γνώμη της επιστημονικής ομάδας για τις μολυσματικές προσμείξεις στην τροφική αλυσίδα κατόπιν αιτήματος της Ευρωπαϊκής Επιτροπής σχετικά με τη διασταυρούμενη μόλυνση μη στοχευόμενων ζωοτροφών από την ουσία δικλαζουρίλη η οποία έχει εγκριθεί για χρήση ως πρόσθετο ζωοτροφών, The EFSA Journal (2008) 716, 1-31.
   http://www.efsa.europa.eu/cs/BlobServer/Scientific_Opinion/contam_op_ej716_diclazuril_en.pdf?ssbinary=true
   
      ΠΑΡΑΡΤΗΜΑ
      Ανώτατα όρια για τα τρόφιμα
      
                  Ουσία
               
               
                  Τρόφιμα
               
               
                  Ανώτατη περιεκτικότητα σε μg/kg (ppb) καθαρού βάρους
               
            
                  
                              1.
                           
                           
                              Νατριούχος λασαλοσίδη
                           
                        
               
                  Τρόφιμα ζωικής προέλευσης από ζωικά είδη εκτός από πουλερικά:
               
               
                   
               
            
                  
                              —
                           
                           
                              γάλα,
                           
                        
               
                  1
               
            
                  
                              —
                           
                           
                              συκώτι και νεφρά,
                           
                        
               
                  50
               
            
                  
                              —
                           
                           
                              άλλα τρόφιμα.
                           
                        
               
                  5
               
            
                  
                              2.
                           
                           
                              Ναρασίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση:
               
               
                   
               
            
                  
                              —
                           
                           
                              αυγά,
                           
                        
               
                  2
               
            
                  
                              —
                           
                           
                              γάλα,
                           
                        
               
                  1
               
            
                  
                              —
                           
                           
                              συκώτι,
                           
                        
               
                  50
               
            
                  
                              —
                           
                           
                              άλλα τρόφιμα.
                           
                        
               
                  5
               
            
                  
                              3.
                           
                           
                              Νατριούχος σαλινομυκίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση και κουνέλια προς πάχυνση:
               
               
                   
               
            
                  
                              —
                           
                           
                              αυγά,
                           
                        
               
                  3
               
            
                  
                              —
                           
                           
                              συκώτι,
                           
                        
               
                  5
               
            
                  
                              —
                           
                           
                              άλλα τρόφιμα.
                           
                        
               
                  2
               
            
                  
                              4.
                           
                           
                              Νατριούχος μονενσίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση, γαλοπούλες και βοοειδή (συμπεριλαμβανομένων των γαλακτοπαραγωγών βοοειδών):
               
               
                   
               
            
                  
                              —
                           
                           
                              συκώτι,
                           
                        
               
                  8
               
            
                  
                              —
                           
                           
                              άλλα τρόφιμα.
                           
                        
               
                  2
               
            
                  
                              5.
                           
                           
                              Σεμδουραμικίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση.
               
               
                  2
               
            
                  
                              6.
                           
                           
                              Μαδουραμικίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση και γαλοπούλες.
               
               
                  2
               
            
                  
                              7.
                           
                           
                              Ρομπενιδίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση, γαλοπούλες και κουνέλια προς πάχυνση και αναπαραγωγή:
               
               
                   
               
            
                  
                              —
                           
                           
                              αυγά,
                           
                        
               
                  25
               
            
                  
                              —
                           
                           
                              συκώτι, νεφρά, δέρμα και λίπος,
                           
                        
               
                  50
               
            
                  
                              —
                           
                           
                              άλλα τρόφιμα.
                           
                        
               
                  5
               
            
                  
                              8.
                           
                           
                              Δεκοκινάτη
                           
                        
               
                  Τρόφιμα ζωικής προέλευσης από ζωικά είδη πλην των κοτόπουλων προς πάχυνση, των βοοειδών και των προβάτων εκτός των γαλακτοπαραγωγών.
               
               
                  20
               
            
                  
                              9.
                           
                           
                              Αλοφουγινόνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση, γαλοπούλες και βοοειδή πλην των γαλακτοπαραγωγών:
               
               
                   
               
            
                  
                              —
                           
                           
                              αυγά,
                           
                        
               
                  6
               
            
                  
                              —
                           
                           
                              συκώτι και νεφρά,
                           
                        
               
                  30
               
            
                  
                              —
                           
                           
                              γάλα,
                           
                        
               
                  1
               
            
                  
                              —
                           
                           
                              άλλα τρόφιμα.
                           
                        
               
                  3
               
            
                  
                              10.
                           
                           
                              Νικαρβαζίνη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση:
               
               
                   
               
            
                  
                              —
                           
                           
                              αυγά,
                           
                        
               
                  100
               
            
                  
                              —
                           
                           
                              γάλα,
                           
                        
               
                  5
               
            
                  
                              —
                           
                           
                              συκώτι και νεφρά,
                           
                        
               
                  100
               
            
                  
                              —
                           
                           
                              άλλα τρόφιμα.
                           
                        
               
                  25
               
            
                  
                              11.
                           
                           
                              Δικλαζουρίλη
                           
                        
               
                  Τρόφιμα ζωικής προέλευσης από ζωικά είδη εκτός από κοτόπουλα προς πάχυνση, γαλοπούλες κουνέλια προς πάχυνση και αναπαραγωγή, μηρυκαστικά και χοίρους:
               
               
                   
               
            
                  
                              —
                           
                           
                              αυγά,
                           
                        
               
                  2
               
            
                  
                              —
                           
                           
                              συκώτι και νεφρά,
                           
                        
               
                  40
               
            
                  
                              —
                           
                           
                              άλλα τρόφιμα.
                           
                        
               
                  5